text: 
  Familieudbrud mest almindelige
  
  De fleste infektioner skyldes nemlig, at ubearbejdede råvarer forurener 
  de færdige retter.
  
  Derfor er de fleste tilfælde såkaldte familieudbrud, hvorimod 
  infektioner fra storkøkkener er sjældnere.
  
  Storkøkkenerne er underkastet levnedsmiddelkontrollens tilsyn, og der er 
  krav om køkkenernes indretning og udrustning og til personalets 
  uddannelse.
  
  
  Infektion forløber ofte mildt
  
  En salmonella-infektion forløber mildt hos langt de fleste. Diare er 
  det almindeligste symptom, nogle får også lidt feber i begyndelsen. 
  Ubehaget varer oftest kun nogle få dage.
  
  " I meget sjældne tilfælde kan salmonella-bakterien gå over i blodet 
  og give blodforgiftning, og så kan tilstanden blive alvorlig. Det 
  gælder især på sygehuse og plejehjem, hvor patienterne og beboerne 
  i forvejen er svækkede. Nogle dør af infektionen, " siger Knud 
  Gaarslev.
  
  " Hvor mange der dør, er der ikke nogen ordentlig statistik over, " 
  siger Hedda Bille, Sundhedsstyrelsen.
  
  
  Især ældre rammes
  
  Det skyldes, at det især er ældre mennesker, som det går ud over, 
  og de har i mange tilfælde andre sygdomme.
  
  
  
  